《十六夜待月海上》
宋代·李洪

月到中秋已壮观，更看飞出海边滩。
光连贝阙鲸鲵骇，冷射蓬壶屭赑寒。
万顷银涛俱皎洁，一轮金魄尚团栾。
当年太白曾观此，宁肯呼为白玉盘。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。